Halkolampi (Espoo)

Halkolampi on Uudellamaalla Espoossa Takkulan lähellä sijaitseva järvi.

 Maantietoa 
Halkolampi on 550 metriä pitkä, 150 metriä leveä, ja sen pinta-ala on 4,3 hehtaaria. Se on muodostunut kallioisessa metsämaastossa kallioharjanteiden väliseen etelä-pohjoissuuntaiseen painaumaan. Kallioiset mäet kohoavat 30 metriä vedenpinnan yläpuolelle ja mäkien rinteet putoavat paikoitellen jyrkkinä veteen. Lammessa ei ole kartan mukaan saaria. Järven rantaviivan pituus on 1,2 kilometriä. Sekä lammen etelä- että pohjoispäässä on pieniä rakennuksia. Sen pohjoisosa sijaitsee Lakiston kaupunginosassa; eteläiset ja itäiset osat sijaitsevat Lahnuksen kaupunginosassa.

 Virkistysarvoja 
pienoiskuva|vasen|Halkolampi ja sen läntistä rantaa pitkin kulkeva ulkoilutie.
Järven yhteyteen on rakennettu nuotiopaikat Luukin ulkoilualueen retkeilijöiden käyttöön. Lammen kautta kulkee länsirantaa seuraten retkeilypolku, johon pääsee seututieltä 120 eli Vihdintieltä. Lähimpiä polun reitillä olevia järvikohteita ovat Velskolan Pitkäjärvi, joka sijaitsee Halkolammen lounaispuolella, sekä Väärälampi ja Mustalampi, jotka sijaitsevat sen pohjoispuolella. Järveen on istutettu kirjolohta ja muuta jalokalaa, jota voi kalastaa erillisellä kalastusluvalla.

 Virkistysarvoja 
Luukin ulkoilualueella on viitoitettu Luukin kartanolta alkava ”Seitsemän lammen kierros”, johon kuuluvat Halkolammen lisäksi Kaitalampi, Hepolampi, Käärlampi, Hauklampi, Mustalampi ja Väärälampi.

 Vesistösuhteet 
Järvi sijaitsee Vantaanjoen vesistössä (vesistöaluetunnus 21)  Lepsämänjoen valuma-alueella (21.04), jonka Lepsämänjoen alaosan alueeseen (21.041) järvi kuuluu. Järven vedenpinnan korkeus on 68,2 metriä mpy. (N2000, ennen se oli 67,6 m (N60)). Järvellä ei ole kartassa laskuojaa.

 Lähteet 

Luokka:Espoon järvet
Luokka:Lepsämänjoen valuma-alue
Luokka:Lakisto
Luokka:Lahnus